### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

**Hvad vil vi gerne opnå? Hvorfor stilles forslaget?**

I dag betaler folkeskolerne i [adresse] for de i distriktet boende børn med særlige behov, som skal tilbydes et tilbud som, understøtter deres særlige behov, det kan være fx , specialklasser. Forslaget her skal sikre, at folkeskolerne ikke bliver økonomisk belastet selvom de har 1 eller flere børn i skolens distrikt, der enten allerede er tilknyttet eller skal tilknyttes et tilbud der matcher barnets behov. Forslaget vil samtidig sikre, at distriktsskolen ikke har et økonomisk incitament til at fastholde og inkludere børn, der har bedre af, at få tilbudt en plads på en skole, der bedst kan understøtte barnets trivsel og udvikling. Udgangspunktet vil altid være at barnet går på den lokale Folkeskole.

Distriktsskolen skal finansiere elevernes skolegang i specialklasser ud af den daglige drift – ofte er der stor forskel på det beløb skolen får pr. elev til at bedrive skole med og det et specialtilbud koster, og derfor må skolerne tage forskellen fra den daglige drift, hvilket kan betyde afskedigelser af lærere, færre lejrturer m.m.

De børn, der har behov for et specialtilbud skal naturligvis have dette tilbudt, såfremt det er den løsning, der bedst understøtter barnets trivsel, den faglige og sociale udvikling. Når distriktsskolen skal betale for barnets specialplads, kan der være økonomiske incitamenter til at fastholde barnet i folkeskolen og for længe forsøge sig med en mellemform og inklusion. Det er ikke hensigtsmæssigt for barnet, forældrene og heller ikke altid for de børn, der går i skole med barnet i distriktsskolen. Dermed går det ud over de øvrige børns trivsel.

Vi ønsker at forældre i [adresse] har et valg mellem distriktsskolen og privatskolerne – men vi ønsker ikke at privatskolerne skal blive et valg forældre tager, fordi distriktsskolen er for økonomisk presset til at tilbyde eleverne lejrskoler, spændende valgfag m.m., eller fordi distriktsskolen inkluderer for mange og for længe på grund af økonomi og det derved går ud over trivslen.

Vi ønsker at folkeskolen skal kunne fokusere på at levere god skole, tilrettelægge undervisningen så børnene får den faglige, sociale og samfundsmæssige dannelse samt de kompetencer de har behov for, for at kunne bidrage til samfundet

Vi mener det er essentielt at børnene får det skoletilbud, der præcis passer til dem – om det er i specialtilbud, i en mellemform, privatskole eller en folkeskole, så skal børnene naturligvis have mulighed for det.

Det må ikke være økonomiske interesser, der fastholder børnene i folkeskolen, hvis der er behov for noget andet.

Det må ikke få negativ betydning for distriktskolens elever, at skolen har mange børn i distriktet, med behov for et specialtilbud – det får det ofte i dag.

Det kan ses på trivslen og brugertilfredsheden, når børnene ikke går i det tilbud der passer til dem, og det kan ligeledes ofte ses på trivslen og brugertilfredsheden, hvis skolen har økonomiske udfordringer.

En del af de børn som modtager særlig støtte i Folkeskolen modtager også støtte gennem MSB. Vi tror at løses udfordringerne i Folkeskolen med det rette tilbud til barnet vil det have en positiv effekt på barnet ud over skoletiden. Derfor kan vi se en øget indsats på specialområdet i

Folkeskolen som en investering til et bedre børne- og ungeliv og med økonomiske gevinster på socialområdet.

Derfor mener vi, at ovenstående forslag skal ses i lyset af, at [adresse] ønsker at være en by, hvor alle trives og er sunde.

**Eventuelle input til hvem, hvad, hvordan og hvor mange ressourcer**

• Vi ønsker, at folkeskolen ikke ud af den daglige drift skal finansiere de ca. 40 mio. som specialområdet i [adresse] er underfinansieret med.

• Vi ønsker, at forvaltningen sætter fokus på hvilke andre incitamenter folkeskolen har, for at børnene forbliver på deres distrikts skole

• Vi ønsker en belysning af en investerings model, på tværs af MBU og MSB i forhold til hvilke besparelser der kan opnås på tværs af de 2 forvaltninger, ved at børn får det rette tilbud.

Kontaktperson fra partiet: Pia Madsen - [e-mail]

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.